
			5555

			1596/2024 EBAZPENA, azaroaren 18koa, Donostialdeko Erakunde Sanitario Integratuko zuzendari-gerentearena, zeinaren bidez Elena Arizaga Batiz andrea izendatzen baita Osakidetza-Euskal osasun zerbitzuko Donostialdeko Erakunde Sanitario Integratuko Erradiodiagnostikoko Atal Sanitarioko Buru (Emakumearen eta Haurraren Erradiologiako Arloa), aldi baterako, lau urte luzagarriz.

			Donostialdeko ESIko zuzendari-gerentearen apirilaren 19ko 707/2024 Ebazpenaren bidez, deialdi publiko bat egin zen Donostialdeko ESlko Erradiodiagnostikoko Atal Sanitarioko Burua (Emakumearen eta Haurraren Erradiologiako Arloa) izeneko lanpostua betetzeko lehiaketa sistemaren bidez (2024ko maiatzaren 16ko EHAA, 95. zk. eta 2024ko maiatzaren 23ko BOE, 125. zk).

			Epaimahaiak baloratu egin ditu aurkeztutako eskabideak, eta dagokion izendapen-proposamena egin du. Horiek horrela, Elena Arizaga Batiz andreak dituen ezagutza akademiko eta profesionalak kontuan hartuta, erabaki da pertsona hori izendatzea Osakidetza-Euskal osasun zerbitzuko Donostialdeko Erakunde Sanitario Integratuko Erradiodiagnostikoko Atal Sanitarioko burua (Emakumearen eta Haurraren Erradiologiako Arloa).

			Beraz, bat etorriz Euskadiko Antolamendu Sanitarioari buruzko ekainaren 26ko 8/1997 Legearen 28. artikuluaren hirugarren arau komunarekin, Osakidetzaren lanpostu funtzionalak arautzen dituen uztailaren 19ko 186/2005 Dekretuarekin eta azaroaren 11ko 255/1997 Dekretuarekin,

			EBAZTEN DUT:

			Lehenengoa.– Elena Arizaga Batiz andrea Osakidetza-Euskal osasun zerbitzuko Donostialdeko Erakunde Sanitario Integratuko Erradiodiagnostikoko Atal Sanitarioko buru (Emakumearen eta Haurraren Erradiologiako Arloa) izendatzea aldi baterako.

			Bigarrena.– Izendapen honek lau urteko indarraldia izango du, luzatzeko aukerarekin, Euskadiko Antolamendu Sanitarioari buruzko ekainaren 26ko 8/1997 Legeko 28. artikuluaren hirugarren arau komunean ezarritakoarekin bat, eta 2024ko azaroaren 18tik aurrera izango ditu ondorioak.

			Hirugarrena.– Izendatutako pertsonak aipatutako epea amaitzean utziko du postua, ezpada luzapena egin ahal izateko baldintzaren bat jazotzen dela eta, betiere, Euskadiko Antolamendu Sanitarioari buruzko ekainaren 26ko 8/1997 Legearen aipatutako 28. artikuluan ezarritakoarekin bat etorriz.

			Laugarrena.– Izendapenaren indarraldia amaitu aurretik ere kendu ahal izango dute kargutik izendatua, aldez aurretik kontrako espedientea dagoela, eta ekainaren 26ko 8/1997 Legearen 28. artikuluaren 6. apartatuan aurreikusitako lekualdatze-kausak direla medio.

			Bosgarrena.– Ebazpen honen berri ematea interesdunari eta Donostialdeko Erakunde Sanitario Integratuko Langileen Zuzendaritzari.

			

			Seigarrena.– Ebazpen honen aurka gora jotzeko errekurtsoa aurkez dakioke Osakidetza-Euskal osasun zerbitzuko zuzendari nagusiari, hilabeteko epean, Ebazpena EHAAn argitaratu eta hurrengo egunetik zenbatzen hasita.

			Donostia, 2024ko azaroaren 18a.

			Donostialdeko ESIko zuzendari-gerentea.

			EB (2266/2022 Ebazpena, abenduaren 13koa).

			Langileen zuzendaria,

			MARIA PILAR SÁNCHEZ GARDUÑO.

